cyanic-selkie/wikianc huggingface dataset:
แคว้นรอสตอฟ
แคว้นรอสตอฟ (Росто́вская о́бласть) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในเขตสหพันธ์ใต้ แคว้นมีพื้นที่ 100,800 ตารางกิโลเมตร (38,900 ตารางไมล์) และมีประชากร 4,277,976 คนจากการสำรวจสำมะโนประชากร พ.ศ. 2553 ทำให้เป็นหน่วยองค์ประกอบของประเทศรัสเซียที่มีประชากรมากที่สุดเป็นอันดับที่ 6 ในรัสเซีย ศูนย์กลางการบริหารคือเมืองรอสตอฟ-นา-โดนู ซึ่งต่อมาได้กลายเป็นศูนย์กลางการบริหารของเขตสหพันธ์ใต้ในปี พ.ศ. 2545
ข้อมูลประชากร
ประชากร :
2009 - 1.38 | 2010 - 1.38 | 2011 - 1.39 | 2012 - 1.51 | 2013 - 1.52 | 2014 - 1.61 | 2015 - 1.63 | 2016 - 1.60(e)
ศิลปะเสื่อม
ศิลปะที่เสื่อมทราม (Entartete Kunst)คำที่ถูกใช้โดยระบอบนาซีในเยอรมนีเพื่ออธิบายถึงเกี่ยวกับศิลปะสมัยใหม่ ศิลปะดังกล่าวได้ถูกต้องห้ามโดยอ้างว่าผลงานนี้ไม่ใช่เยอรมัน, ยิวหรือคอมมิวนิสต์ในธรรมชาติและผู้ที่ถูกระบุว่าเป็นศิลปินที่เสื่อมทรามจะต้องถูกลงโทษด้วยการคว่ำบาตร รวมทั้งการถูกไล่ออกจากตำแหน่งการสอน การห้ามไม่ให้แสดงหรือขายศิลปะของพวกเขาและในบางกรณีได้ห้ามไม่ให้มีการผลิตผลงานศิลปะ
ศิลปะที่เสื่อมทรามยังได้เป็นชื่อของนิทรรศการที่ถูกจัดตั้งขึ้นโดยนาซีในเมืองมิวนิกในปี ค.ศ. 1937 ซึ่งประกอบไปด้วยงานศิลปะสมัยใหม่ที่ได้แขวนเอาไว้มากมายพร้อมกับป้ายข้อความที่เย้ยหยันต่อศิลปะ นิทรรศการนี้ได้รับการออกแบบมาเพื่อปลูกฝังระดมความคิดของผู้คนสาธารณะในการต่อต้านความคิดแบบสมัยใหม่นิยม หลังจากนั้นนิทรรศการก็ได้ถูกขยายไปยังเมืองอื่นๆในเยอรมนีและออสเตรีย
ในขณะที่รูปแบบสมัยใหม่ของศิลปะเป็นสิ่งต้องห้าม นาซีได้ให้ความสำคัญกับภาพเขียนและประติมากรรมที่มีลักษณะดั้งเดิมและยกย่อง"เลือดและดิน"คุณค่าของชาติพันธ์ุที่บริสุทธิ์ ความเป็นชายชาติทหาร(militarism) และการเชื่อฟัง ด้วยข้อจำกัดที่คล้ายคลึงได้ถูกวางไว้บนเพลงดนตรี ซึ่งได้คาดว่าจะเป็นวรรณยุกต์และปราศจากอิทธิพลดนตรีแจ๊ส เพลงที่ไม่ได้ผ่านหรือไม่ชอบแต่อย่างใดก็จะถูกเรียกว่า เพลงดนตรีที่เสื่อมทราม แม้แต่ภาพยนตร์และละครก็ยังถูกเซ็นเซอร์เช่นกัน
เฟร์ราส์
เฟร์ราส์ อัลไคซี (Ferras Alqaisi เกิด 2 กรกฎาคม ค.ศ. 1982) เป็นนักร้องนักแต่งเพลง และนักดนตรีชาวอเมริกันจากลอสแอนเจลิส รัฐแคลิฟอร์เนีย เขาเป็นที่รู้จักจากซิงเกิล "ฮอลลิวูดส์น็อตอเมริกา" จากอัลบั้มแรก เอเลียนส์แอนด์เรนโบส์ ซึ่งได้เป็นเพลงปิดรายการในรายการอเมริกันไอดอล ฤดูกาลที่ 7 รอบรองชนะเลิศ เขาเซ็นสัญญากับสังกัดเมตามอร์โฟซิสมิวสิก บริษัทย่อยของค่ายแคปิตอลเรเคิดส์ ก่อตั้งโดยเคที เพร์รี และเป็นนักร้องคนแรกในสังกัดของเธอ ในเดือนมิถุนายน ค.ศ. 2014 เขาออกอีพีชื่อเดียวกับตัวเองในนามสังกัดดังกล่าว
ข้อตกลงฏออิฟ
ข้อตกลงฏออิฟ (Taif Agreement; اتفاقية الطائف / ittifāqiyat al-Ṭā’if) ชื่ออื่นว่า ข้อตกลงประนีประนอมห่งชาติ (National Reconciliation Accord) หรือ เอกสารข้อตกลงแห่งชาติ (Document of National Accord) เป็นข้อตกลงที่ได้บรรลุเพื่อวาง "รากฐานการยุติสงครามกลางเมืองและกลับสู่ภาวะปกติทางการเมืองในเลบานอน" ข้อตกลงนี้เจรจากันในเมืองฏออิฟ ประเทศซาอุดีอาระเบีย ด้วยความมุ่งหมายที่จะยุติสงครามกลางเมืองเลบานอนซึ่งดำเนินมาหลายทศวรรษ และที่จะยืนยันซ้ำถึงอำนาจของเลบานอนในเขตเลบานอนใต้ (ซึ่งขณะนั้นมีกองทัพเลบานอนใต้ปกครอง และมีกองทหารของอิสราเอลคอยหนุน) ข้อตกลงนี้ลงนามกันเมื่อวันที่ 22 ตุลาคม ค.ศ. 1989 และรัฐสภาเลบานอนให้สัตยาบันในวันที่ 5 พฤศจิกายน ค.ศ. 1989 และแม้ข้อตกลงจะกำหนดกรอบเวลาให้ถอนกองทัพซีเรียออกไปภายในสองปี แต่กว่าจะมีการถอนกองทัพอย่างแท้จริงก็ใน ค.ศ. 2005
การปฏิรูปการเมือง
ข้อตกลงนี้ระบุถึงการแก้ไขเพิ่มเติมรัฐธรรมนูญหลายประการ ซึ่งมีผลใช้บังคับหลังจากที่ประธานาธิบดีฮราวี (Hrawi) ลงนามในเดือนกันยายน ค.ศ. 1990 และก่อให้เกิดความเปลี่ยนแปลงที่สำคัญ เป็นต้นว่า
เลดีตาเตียนา เมานต์แบ็ตเทน
เลดีตาเตียนา เมานต์แบ็ตเทน (Lady Tatiana Mountbatten) เกิดเมื่อวันที่ 16 เมษายน พ.ศ. 2533 เป็นธิดาคนใหญ่ของจอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน กับซาราห์ จอร์จีนา วาลเกอร์ เลดีตาเตียนา เมานต์แบ็ตเทน มีน้องชายร่วมบิดามารดา 1 คน คือ
บิดาของเธอเป็นปนัดดาในเจ้าชายลูทวิชแห่งบัทเทินแบร์คและเจ้าหญิงวิกตอเรียแห่งเฮสส์และไรน์ ผู้เป็นพระราชนัดดาในสมเด็จพระราชินีนาถวิกตอเรียแห่งสหราชอาณาจักร เธอจึงมีสิทธิ์ในการสืบราชบัลลังก์อังกฤษ เลดีตาเตียนา เมานต์แบ็ตเทน ทำงานในด้านการกีฬาและยังเป็นผู้จัดงานสำคัญต่าง ๆ ของราชวงศ์อังกฤษ
ในปเดือนตุลาคม พ.ศ. 2561 บริษัทครอฟตันแอนด์ฮอลล์ ได้แต่งตั้งเธอเป็นทูตด้านการค้า
นิวไคลด์กัมมันตรังสี
นิวไคลด์กัมมันตรังสี (radionuclide) คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน
นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน
ธงรัฐอะแลสกา
ธงรัฐอะแลสกา เป็นธงพื้นหลังสีน้ำเงินเข้ม ประกอบด้วยดาวสีทอง 8 ดวง เรียงตัวกันตามกลุ่มดาวหมีใหญ่ โดยดาวเหนือ (ดวงที่อยู่มุมขวาบน) มีขนาดใหญ่กว่าดาวอีก 7 ดวงที่เหลือ
ประวัติ
30 ปีก่อนอะแลสกาจะเป็นส่วนหนึ่งของสหรัฐอเมริกา ได้มีการจัดประกวดแบบธงประจำรัฐสำหรับเด็ก โดยแต่ละท้องถิ่นจะคัดเลือกแบบธงที่ดีที่สุด เพื่อมาตัดสินรอบสุดท้ายที่เมืองจูโน เมืองหลวงของอะแลสกา ซึ่งผู้ชนะเลิศได้แก่ จอห์น เบลล์ "เบนนี" เบนสัน เด็กชายวัย 13 ปีที่อาศัยอยู่สถานเลี้ยงเด็กกำพร้าในเมืองซีวาร์ด แบบธงของเขาประกอบด้วยพื้นหลังสีน้ำเงิน แทนท้องฟ้าและดอกฟอร์เก็ตมีนอต มีดาวสีทอง 7 ดวง เรียงตามกลุ่มดาวหมีใหญ่ แทนพลัง และมีดาวเหนืออีก 1 ดวง แทนการเป็นรัฐที่อยู่ทิศเหนือสุดของสหรัฐอเมริกา
ฝ่ายนิติบัญญัติของอะแลสกานำแบบธงไปใช้ในเดือนพฤษภาคม ค.ศ. 1927 และประกาศใช้ในเดือนกรกฎาคม ปีเดียวกัน ส่วนเบนนีได้รับรางวัลเป็นนาฬิกาทองคำที่สลักแบบธงของเขา และเงินรางวัลอีก 1,000 ดอลลาร์สหรัฐ ซึ่งเขาใช้เป็นทุนเรียนต่อด้านกลศาสตร์
โทโชจิ
โทโชจิ (東勝寺) เป็นวัดประจำตระกูลโฮโจแห่งยุคคามากูระ สร้างขึ้นในสมัยของโฮโจ ยาซูโตกิ ผู้เป็นชิกเก็งหรือผู้สำเร็จราชการแทนโชกุนคนที่ 3 เมื่อ ค.ศ. 1237 เพื่อระลึกถึงมารดาของเขา ร่างของเธอได้ถูกฝังไว้ที่วัดแห่งนี้ และร่างชิกเก็งทุกคนในยุคคามากูระจะถูกนำมาฝังไว้ที่นี่
อควอเรียส คามิว
อควอเรียส คามิว ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีกุมภ์ ผู้ดูแลปราสาทคนโท 1 ใน 12 ปราสาทแห่งแซงค์ทัวรี่ เป็นอาจารย์ของซิกนัส เฮียวกะ และเป็นเพื่อนสนิทของสกอร์เปี้ยน มิโร่ โกลด์เซนต์ประจำราศีพิจิก
ผู้ดูแลปราสาทคนโท
อควอเรียส คามิว เป็นอาจารย์ของคริสตัลเซนต์ ซึ่งเป็นอาจารย์ของซิกนัส เฮียวกะ ปรากฏตัวครั้งแรกโดยเป็นผู้ที่ทำให้เรือที่จมลงใต้น้ำทะเลน้ำแข็งของไซบีเรียตะวันออกที่ ๆ ร่างของแม่เฮียวกะหลับอยู่ จมลงไปในใต้ทะเลลึกที่เฮียวกะไม่สามารถดำลงไปหาได้เช่นเคย เพื่อลบจุดอ่อนของเฮียวกะ และเป็นผู้เขียนอักษรคำว่า Sanctuary ไว้บนพื้นน้ำแข็ง เป็นนัยบอกแก่เฮียวกะ
คามิว ปรากฏตัวอีกครั้งที่ปราสาทตาชั่งฟ้า ของท่านผู้เฒ่าที่เป็นปราสาทที่ไม่มีผู้ดูแล เพื่อทำการทดสอบเฮียวกะที่ถูก อนาเธอร์ ไดแมนชั่น (Another Dimension) ของเจมินี่ ซากะจากปราสาทคนคู่ส่งมายังที่นี่ ทว่าเฮียวกะไม่อาจหยุดยั้งความอาวรณ์ของตนได้ คามิวจึงตัดสินใจหยุดเฮียวกะลูกศิษย์ตนเองด้วยฟรีซซิ่ง คอฟฟิ่น (Freezing Coffin) โลงน้ำแข็งที่ไม่มีวันละลายและแม้แต่โกลด์เซนต์ทั้ง 12 รวมตัวกันก็ไม่อาจทำลายลงได้ เพื่อไม่ให้เฮียวกะต้องถูกสังหารอย่างเหี้ยมโหดด้วยน้ำมือของโกลด์เซนต์คนอื่น แต่เมื่อเซย่า ชีริว และชุนเดินทางสู่ปราสาทตาชั่งฟ้า ชีริวใช้ดาบของไลบร้าคล็อธช่วยเฮียวกะออกมา และชุนก็สละพลังคอสโม่เพื่อปลุกให้เฮียวกะฟื้นขึ้นมา
หลังจากนั้นเฮียวกะก็ได้สู้กับสกอร์เปี้ยน มิโร่ เมื่อเฮียวกะหมดสติลงจากการต่อสู้กับมิโร่ มิโร่ได้ส่งคอสโม่ถามคามิวว่าจะให้ทำอย่างไรแก่เฮียวกะ คามิวตอบขอบคุณมิโร่ที่ทำให้เฮียวงะเดินทางสู่เส้นทางการเป็นเซนต์ที่แท้จริง เมื่อถึงปราสาทคนโท เฮียวกะขอเซย่ากับชุนอยู่กับคามิวเพียงลำพัง เฮียวกะจะขอตอบแทนพระคุณที่คามิวได้ให้มาทั้งหมดด้วยการล้มคามิวให้ได้ คามิวรับคำท้า ทั้งคู่ปะทะกันด้วยพลังความเย็น แต่เฮียวกะเป็นฝ่ายที่เข้าถึงเซเว่นเซนต์ได้ และสามารถจุดพลังเยือกเย็นให้ถึงศูนย์องศาสัมบูรณ์ (Absolute Zero) ได้สำเร็จ และล้มคามิวลงได้ แต่ตัวเองก็ต้องล้มลงด้วยเช่นกัน
เจ้าสมุทรโปเซดอน
ลิมนาเดส คาสะ ขุนพลผู้ดูแลเสาค้ำมหาสมุทรแอนตาร์กติกา แปลงร่างเป็นอควอเรียส คามิว เพื่อหลอกเฮียวกะและลอบทำร้ายเฮียวกะในทีเผลอ แต่เฮียวกะถือว่า บุคคลนั้นไม่ใช่มารีนเนอร์แต่เป็นร่างแปลงของอาจารย์จริง ๆ ที่กลับมาสั่งสอนตนอีกครั้ง ซึ่งเฮียวกะก็ได้พบกับคราเคน ไอแซค เพื่อนของตนสมัยยังฝึกวิชาอยู่กับคามิวที่กลายมาเป็น ขุนพลผู้ดูแลเสาค้ำมหาสมุทรอาร์กติก
สงครามศักดิ์สิทธิ์-เทพเจ้าฮาเดส
อควอเรียส คามิว เป็น 1 ในโกลด์เซนต์ที่ฟื้นจากความตายเพื่อนำศีรษะของอาเธน่ากลับไปให้แก่ฮาเดสภายใน 12 ชั่วโมง ร่วมกับ เจมินี่ ซากะ และ แคปริคอร์น ชูร่า ด้วย ก่อนที่ร่างของคามิวจะสลายไป ได้ถูกฟร็อก เซลอส สเป็คเตอร์ผู้รับใช้แพนโดร่ากระทืบ สร้างความแค้นให้แก่เฮียวกะที่เพิ่งเข้ามา และเฮียวกะก็ได้ใช้ท่าไม้ตาย ออโรร่า เอกซ์คิวชั่น (Aurora Execution) จัดการกับเซลอสเพื่อเป็นการล้างแค้นให้แก่คามิว
บทบาทในภาค Soul Of Gold
คามิวตื่นขึ้นที่แอสการ์ดเหมือนโกล์ดเซนต์คนอื่น และได้เข้าร่วมกับ เซิท เพื่อนเก่าของเขา คามิวสาบานว่าจะใช้ชีวิตใหม่เพื่อเซิท และได้พบกับ สกอร์เปี้ยน มิโร่ และเข้าโจมตีมิโร่ จนมิโร่ตกลงไปในเหวน้ำแข็ง ครั้งต่อมามิโร่ได้มา ต่อสู้กับคามิว คามิวได้โจมตีจนมิโร่เสียท่า แต่ได้ เจมินี่ ซากะมาช่วยไว้ หลังจากนั้น คามิวได้เป็นคนดูแลห้องแห่งน้ำแข็ง และได้ต่อสู้กับ แคปริคอร์น ชูร่า ชูร่าเสียท่าให้คามิว จนหมดพลัง และโดนเซิทใช้ดาบแทงเข้าที่หัวใจจนเสียชีวิต คามิวรับไม่ได้กับการกระทำของเซิท จึงเร่งคอสโม่จนเกินขีดสุด ทำให้คลอธ อควอเรียสเปลี่ยนสภาพเป็น ก็อดคลอธ และโจมตีใส่เซิธด้วย ออโรร่า เอ็กคิวชั่น แต่ต้องแลกกับการที่ต้องถูกขังอยู่ในห้องพร้อมกับเซิท
ท่าไม้ตาย
คามิวมีชื่อจริงว่า โปโตเรส คามิว เป็น บุตรชายของ โปโตเรส ดาเบอร์ หรือ เพอร์ซิอุส ดาเบอร์ —หรือ เพอร์ซิอุส อัลกอรร์
สาธารณรัฐประชาชนโปแลนด์
สาธารณรัฐประชาชนโปแลนด์ (Polska Rzeczpospolita Ludowa; People's Republic of Poland (PRP)) เป็นประเทศในยุโรปกลางที่ดำรงอยู่ตั้งแต่ปี ค.ศ. 1947 ถึง ค.ศ. 1989 และเป็นบรรพบุรุษของสาธารณรัฐโปแลนด์สมัยใหม่ มีประชากรจำนวนราวประมาณ 37.9 ล้านคน เมื่อใกล้จะสิ้นสุดของการดำรงอยู่ เป็นประเทศคอมมิวนิสต์ที่มีประชากรมากที่สุดเป็นอันดับสองและประเทศกลุ่มตะวันออกในยุโรป การมีรัฐบาลที่ยึดถือลัทธิมาร์กซิสต์-เลนินนิสต์เพียงหนึ่งเดียวซึ่งถูกกำหนดเอาไว้ในช่วงหลังสงครามโลกครั้งที่สอง ยังเป็นหนึ่งในผู้ลงนามหลักของกติกาสัญญาวอร์ซอ เมืองที่ใหญ่ที่สุดและเมืองหลวงอย่างเป็นทางการนับตั้งแต่ปี ค.ศ. 1947 คือ กรุงวอร์ซอ ตามมาด้วยเมืองอุตสาหกรรมคือ วูช และเมืองวัฒนธรรมคือ กรากุฟ ประเทศถูกล้อมรอบด้วยทะเลบอลติกทางตอนเหนือ สหภาพโซเวียตทางตะวันออก เชโกสโลวาเกียทางใต้ และเยอรมนีตะวันออกทางตะวันตก
พอล อัลเลน
พอล การ์ดเนอร์ อัลเลน (Paul Gardner Allen; 21 มกราคม ค.ศ. 1953 – 15 ตุลาคม ค.ศ. 2018) เป็นทั้งนักธุรกิจ, นักลงทุน, นักพัฒนาอสังหาริมทรัพย์ และนักการกุศลชาวอเมริกัน เขาเป็นผู้ร่วมก่อตั้งไมโครซอฟท์ร่วมกับบิล เกตส์ เขายังเป็นบุคคลที่ร่ำรวยที่สุดลำดับที่ 57 ตามการจัดอันดับความมั่งคั่งที่มูลค่าทรัพย์สินสุทธิ 13 พันล้านดอลลาร์สหรัฐใน ค.ศ. 2011 เขาเป็นทั้งผู้ก่อตั้ง และเป็นประธานของวัลแคน อิงค์ เขายังมีพอร์ตการลงทุนหลายพันล้านดอลลาร์ ที่รวมถึงบริษัทเอฟรี และกิสต์, การถือครองอสังหาริมทรัพย์ รวมถึงหุ้นเทคโนโลยี, บันเทิง และบริษัทสื่ออื่นๆ อัลเลนยังเป็นเจ้าของสองทีมกีฬาอาชีพ ซึ่งได้แก่ ซีแอตเทิล ซีฮอว์ค ของเอ็นเอฟแอล (NFL) และพอร์ตแลนด์ เทรลเบลเซอร์ส ของเอ็นบีเอ (NBA) รวมถึงเป็นเจ้าของส่วนหนึ่งของทีมสโมสรฟุตบอลซีแอตเทิล ซาวเดอร์ ที่เข้าร่วมแข่งขันรายการเมเจอร์ลีกซอกเกอร์ (MLS) ใน ค.ศ. 2009
สาธารณรัฐประชาชนโปแลนด์
ระหว่างปี ค.ศ. 1952 และ 1989 โปแลนด์ถูกปกครองโดยระบอบคอมมิวนิสต์ที่ถูกจัดตั้งขึ้น ภายหลังจากกองทัพแดงได้เข้ายึดครองดินแดนจากการยึดครองของเยอรมันในสงครามโลกครั้งที่สอง ชื่ออย่างเป็นทางการของรัฐคือ "สาธารณรัฐโปแลนด์" (Rzeczpospolita Polska) ระหว่างปี ค.ศ. 1947 และ 1952 ตามรัฐธรรมนูญฉบับย่อแบบชั่วคราวของปี ค.ศ. 1947 ชื่อว่า "สาธารณรัฐประชาชน" ได้ถูกนำมาใช้และกำหนดโดยรัฐธรรมนูญของปี ค.ศ. 1952 เช่นเดียวกับประเทศอื่น ๆ ในกลุ่มตะวันออก (เยอรมนีตะวันออก เชโกสโลวาเกีย ฮังการี โรมาเนีย บัลแกเรีย และอัลแบเนีย) โปแลนด์ถือว่าเป็นรัฐบริวารในบริเวณพื้นที่ที่น่าสนใจของสหภาพโซเวียต แต่ไม่เคยเป็นส่วนหนึ่งของสหภาพโซเวียตเลย
สาธารณรัฐประชาชนโปแลนด์ถูกยุบหลังจากการเลือกตั้งประธานาธิบดีใน ค.ศ. 1990 แต่สาธารณรัฐโปแลนด์ที่ 3 หลังยุคคอมมิวนิสต์ ยังคงบังคับใช้รัฐธรรมนูญฉบับ ค.ศ. 1952 โดยมีการแก้ไขเพิ่มเติม จนกระทั่งมีการประกาศใช้รัฐธรรมนูญฉบับปัจจุบันเมื่อวันที่ 17 ตุลาคม ค.ศ. 1997 ซึ่งเป็นการยกเลิกโครงสร้างสังคมนิยมทั้งหมดและแทนที่ด้วยระบบรัฐสภา
ปิยนุช เสือจงพรู
ปิยนุช เสือจงพรู หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งรองชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาจากคณะมนุษยศาสตร์ สาขาดุริยศิลป์ มหาวิทยาลัยพายัพ ปัจจุบันเป็นนักร้องชื่อดัง ในสังกัดของจีเอ็มเอ็ม แกรมมี่ คู่กับ นิว นภัสสร ภูธรใจ ในนาม นิว จิ๋ว
ประวัติ
ปิยนุช เสือจงพรู (จิ๋ว) หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาชั้นมัธยมศึกษาจากโรงเรียนกาวิละวิทยาลัย และปริญญาตรีจากคณะมนุษยศาสตร์ สาขาดุริยศิลป์ มหาวิทยาลัยพายัพ เชียงใหม่
ปัจจุบันจิ๋วเป็นนักร้องเพลงป็อป/อาร์แอนด์บี ชื่อดัง ในสังกัดของจีเอ็มเอ็ม แกรมมี่ คู่กับนิวและในปี พ.ศ. 2561 จิ๋วได้เข้าประกวดในรายการ The Mask Project A โดยเป็น "หน้ากาก The Sun" และคว้าแชมป์ไปครองได้สำเร็จ
ทักษะด้านการร้องเพลง
จิ๋ว มีเสียงแบบโซปราโน ด้วยความกว้างของช่วงเสียง 3.2ออกเตฟ (3ออกเตป 4เซมิโทน) (C#3-F6) เธอมีทักษะการร้องที่โดดเด่น ด้วยการใช้เสียงเต็ม เสียงคำราม เสียงแผด เสียงสูง การคอรัส และการดึงไมค์ที่เป็นเอกลักษณ์ โดยได้อิทธิพลมาจากนักร้องคนโปรดคือ Whitney Houston, Mariah Carey, Christina Aguilera และ Beyonce
ผลงานเพลง
ดูเพิ่มเติมผลงานกับวง นิว จิ๋ว
คมสัน พันธุ์วิชาติกุล
คมสัน พันธุ์วิชาติกุล เป็นนักการเมืองชาวไทย เป็นอดีต ส.ก.บางพลัด และโฆษกพรรครวมแผ่นดิน เป็นบุตรของ ซินแส ดร.ภาณุวัฒน์-อ.สุวิมล พันธุ์วิชาติกุล.
นายคมสัน พันธุ์วิชาติกุล เริ่มต้นการทำงานด้านการเมืองจากการเป็นที่ปรึกษาของโฆษกคณะรัฐมนตรี และทำงานคณะกรรมาธิการคณะต่าง ๆ ตั้งแต่ในช่วงปี 2548 จากนั้นทำงานการเมืองในฐานะ ส.ก. ที่ผ่านมาตนเองมักที่จะทำงานอยู่เบื้องหลัง และทำงานในฐานะเลขาส่วนตัวของนายชาญชัย ชัยรุ่งเรือง อดีตหัวหน้าพรรคเพื่อแผ่นดิน อดีต รมว.อุตสาหกรรม และ อดีต ส.ส.มหาสารคาม (ปัจจุบันเสียชีวิตแล้ว) และ ร.ต.หญิง ระนองรักษ์ สุวรรณฉวี อดีต รมว.ไอซีที (ปัจจุบันเสียชีวิตแล้ว)
21 มีนาคม 2565 เวลา 08.00 น. นายคมสันได้มอบหมายให้น้องชาย คือ นายอัษฎา พันธุ์วิชาติกุล สมาชิกพรรคพลังประชารัฐ ในฐานะคณะทำงาน พล.อ.ประวิตร วงษ์สุวรรณ รองนายกรัฐมนตรี ไปยื่นใบลาออกจากสมาชิกพรรคพลังประชารัฐ ที่สำนักงานคณะกรรมการการเลือกตั้ง (กกต.) วันเดียวกันในช่วงบ่าย นายคมสัน ได้ร่วมกับ พล.อ.วิชญ์ เทพหัสดิน ณ อยุธยา ซึ่งขณะนั้นดำรงตำแหน่งหัวหน้าพรรคเศรษฐกิจไทย เปิดศูนย์ประสานงานพรรคเศรษฐกิจไทย ที่ อ.บ้านแพ้ว จ.สมุทรสาคร เพื่อมอบถุงยังชีพช่วยเหลือประชาชนในพื้นที่
กระทั่งวันที่ 26 พฤษภาคม 2565 นายคมสัน พันธุ์วิชาติกุล หรือ ซินแสโจ้ ซึ่งในขณะนั้นดำรงตำแหน่งรองโฆษกพรรคเศรษฐกิจไทย (ศท.) และ โฆษกประจำหัวหน้าพรรคเศรษฐกิจไทย ได้โพสต์ข้อความบนเฟซบุ๊กชี้แจงการลาออก จากรองโฆษกพรรค และสมาชิกพรรคเศรษฐกิจไทย  ตาม พล.อ.วิชญ์ เทพหัสดิน ณ อยุธยา ซึ่งได้ประกาศลาออกจากหัวหน้าพรรคเศรษฐกิจไทยในช่วงเวลาก่อนหน้านั้นไม่นาน
วันพฤหัสบดีที่ 21 กรกฎาคม พ.ศ. 2565 ทางพรรคพลังชาติไทยได้ออกหนังสือเชิญประชุมใหญ่วิสามัญครั้งที่ 1/2565 ในวันจันทร์ที่ 1 สิงหาคม พ.ศ. 2565 ที่ โรงแรมรามาการ์เด้นส์ เพื่อเปลี่ยนแปลงข้อบังคับพรรค และเปลี่ยนแปลงชื่อพรรคเป็น พรรครวมแผ่นดิน และเลือกตั้งคณะกรรมการบริหารพรรคชุดใหม่ และที่ประชุมมีมติเลือก พลเอกวิชญ์ เทพหัสดิน ณ อยุธยา เป็นหัวหน้าพรรครวมแผ่นดิน และ "ซินแสโจ้" นายคมสัน พันธุ์วิชาติกุล เป็นโฆษกพรรครวมแผ่นดิน จนกระทั่งเดือนมกราคม 2566 มีรายงานว่า นายคมสัน พันธุ์วิชาติกุล ได้ลาออกจากสมาชิกพรรครวมแผ่นดิน กลับเข้าสู่พรรคพลังประชารัฐ
การคืนน้ำ
การคืนน้ำ (rehydration) เป็นการรักษาภาวะขาดน้ำ ปกติใช้สารละลายน้ำเกลือแร่ (ORS) สารละลายสามัญประจำบ้าน ได้แก่ น้ำเกลือ เครื่องดื่มโยเกิร์ตผสมเกลือ ซุปผักและซุปไก่ใส่เกลือ ก็สามารถให้ได้เช่นกัน ส่วนสารละลายตามครัวเรือน เช่น น้ำที่ใช้เตรียมธัญพืช ซุปไม่ใส่เกลือ น้ำมะพร้าวอ่อน ชาอ่อน (ไม่ใส่สารให้ความหวาน) และน้ำผลไม้สดที่ไม่ใส่สารให้ความหวานสามารถเติมเกลือครึ่งถึงหนึ่งช้อนชา (1.5 ถึง 3 กรัม) ต่อลิตร น้ำจืดสะอาดยังสามารถเป็นของเหลวที่ให้ได้ชนิดหนึ่ง มีสารละลายพาณิชย์ เช่น พีเดียไลท์ (Pedialyte) และหน่วยงานบรรเทาทุกข์อย่างยูนิเซฟ ใช้การแจกจ่ายถุงเกลือและน้ำตาลอย่างกว้างขวาง สิ่งพิมพ์เผยแพร่สำหรับแพทย์ขององค์การอนามัยโลกแนะนำ ORS ทำเอง ซึ่งประกอบด้วยน้ำหนึ่งลิตร และเติมเกลือหนึ่งช้อนชา (3 กรัม) และน้ำตาลสองช้อนโต๊ะ (18 กรัม) (คือ ประมาณ "รสน้ำตา" ). ) โครงการการคืนน้ำแนะนำให้เติมน้ำตาลปริมาณเท่ากันแต่เติมเกลือเพียงครึ่งช้อนชา โดยกล่าวว่า การเจือจางที่มากขึ้นนี้มีความเสี่ยงน้อยกว่าและเสียประสิทธิภาพน้อยมาก ทั้งสองหน่วยงานเห็นตรงกันว่า การดื่มน้ำตาลหรือเกลือมากเกินไปสามารถทำให้ภาวะขาดน้ำเลวลงได้
ควรให้สังกะสีและโพแทสเซียมเสริมในปริมาณที่เหมาะสมด้วยหากหาได้ แต่ความพร้อมของธาตุเหล่านี้ไม่ควรชะลอการคืนน้ำ องค์การอนามัยโลกชี้ว่า สิ่งสำคัญที่สุด คือ เริ่มต้นจากการป้องกันภาวะขาดน้ำให้เร็วที่สุด
การอาเจียนเกิดบ่อยระหว่างชั่วโมงแรกหรือชั่วโมงที่สองของการรักษาด้วย ORS โดยเฉพาะอย่างยิ่งหากเด็กดื่มสารละลายเร็วเกินไป แต่การอาเจียนมักไม่มีผลต่อการคืนน้ำ เพราะของเหลวส่วนใหญ่ยังถูกดูดซึมได้ องค์การอนามัยโลกแนะนำว่าหากเด็กอาเจียน ให้รอห้าถึงสิบนาทีและเริ่มให้สารละลายอีกครั้ง แต่ให้ช้าลง
องค์การอนามัยโลกแนะนำว่า เด็กที่ป่วยท้องร่วงให้ได้รับอาหารต่อไป การให้อาหารต่อเนื่องช่วยให้การทำงานของลำไส้ผิดปกติฟื้นตัวเร็วขึ้น ตรงกันข้าม เด็กที่ถูกจำกัดอาหาร มีระยะอาการท้องร่วงนานกว่าและฟื้นฟูการทำงานของลำไส้ช้ากว่า เด็กยังควรได้รับนมแม่ต่อไปด้วย
เลณยาทรี
ถ้ำหมายเลข 7 ดั้งเดิมแล้วเป็นเป็นวิหารในศาสนาพุทธได้กลายเป็นโบสถ์พราหมณ์ที่บูชาพระพิฆเนศ และเป็นหนึ่งในแปดโบสถ์พระคเณศอันยิ่งใหญ่ อัษฏวินายก ถ้ำจำนวน 26 ถ้ำมีการระบุตัวเลข เรียงจากตะวันออกไปตะวันตก โดยที่ทุกถ้ำหันหน้าออกไปทางทิศใต้  ถ้ำหมายเลข 6 และ 14 เป็นเจดียคฤห์ (chaitya-griha - ที่ประกอบพิธีกรรม) ส่วนที่เหลือเป็นวิหาร (vihara - กุฏิสงฆ์)
ถ้ำต่าง ๆ สร้างขึ้นในราวคริสต์ศตวรรษที่ 1-3 โดยมนเทียรของพระคเณศในถ้ำหมายเลข 7 สร้างขึ้นในคริสต์ศตวรรษที่ 1 ทุกถ้ำล้วนมีรากฐานมาจากศาสนาพุทธหินยาน และไม่ทราบชัดเจนว่าวิหารพุทธในถ้ำ 7 กลายเป็นโบสถ์พราหมณ์ตั้งแต่เมื่อใด
ชื่อ
"เลณยาทรี" (Lenyadri) แปลตรงตัวว่า "ถ้ำเขา" ("mountain cave") มาจากภาษามราฐี คำว่า 'เลณ' ('Lena') แปลว่าถ้ำ และ 'อทรี' ('Adri') ในภาษาสันสกฤต แปลว่า "เขา" หรือ "หิน" พบชื่อของเลณยาทรีอยู่ในทั้งคัมภีร์คเณศปุราณะและสถลปุราณะ (Sthala Purana) ในลักษณะเกี่ยวข้องกับตำนานของพระคเณศ It is also called Jeernapur and Lekhan parvat ("Lekhan mountain").
ในอดีตเขานี้มีชื่อว่า คเณศปหร (Ganesh Pahar) ("เขาพระคเณศ") ในจารึกโบราณเรียกที่นี่ว่า กปิจิต (กปิจิตต) (Kapichita (Kapichitta)) ชื่ออื่น ๆ ของถ้ำเช่น คเณศเลณ (Ganesh Lena) หรือถ้ำพระคเณศ
สถาปัตยกรรม
คเณศมนเทียรตั้งอยู่ในถ้ำหมายเลข 7 ซึ่งใหญ่ที่สุดในบรรดาการเจาะถ้ำรอบ ๆ ชุนนร (Junnar) ตั้งอยู่ที่ความสูงประมาณ 100 ft จากพื้นดิน ดั้งเดิมแล้วที่นี่เป็นวิหารในศาสนาพุทธ ที่ซึ่งสงฆ์ใช้อยู่อาศัยและทำสมาธิ โถงมีความยาวราม 17.37 m กว้าง 15.54 m และสูง 3.38 m มีหน้าต่างอยู่ 2 บาน บานละข้างของทางเข้า ปัจจุบันโถงนี้ใช้เป็นสภามณฑป (sabha-mandapa - โถงรวมตัว) ของมนเทียร ("assembly hall") ทางเข้ามนเทียรเข้าถึงได้ผ่านบันได 283 ขั้น  บันไดเหล่านี้เชื่อว่าเป็นตัวแทนถึงความสุขทางราคะ ที่ซึ่งพระคเณศสามารถพ้นผ่านมาได้
เทวรูป
พระพิฆเนศที่ประดิษฐานที่นี่เรียกว่า "คีรีชาตมัช" (गिरिजात्मज) แปลว่า "เกิด (ชาตะ) แก่ภูเขา (คีรี)" ("mountain-born") หรือ "อาตมัชแห่งคีรีชา" ("Atmaja of Girija") พระบุตรแห่งพระปารวตี ผู้ซึ่งทรงเป็นพระธิดาของหิมวาน (Himavan) บุคลาธิสถานของเทือกเขาหิมาลัย  เช่นเดียวกันกับอัษฏวินายกแห่งอื่น ๆ ทั้งแปดแห่ง พระคเณศแห่งคีรีชาตมัชนั้นเชื่อว่าเป็น สวยัมภู (svayambhu) คือหินที่เกิดขึ้นเป็นรูปลักษณะของพระคเณศเองตามธรรมชาติ
บรรณานุกรม
19.24278°N, 73.88556°W
ออกซิโคโดน
ออกซิโคโดน (oxycodone) เป็นสารสังเคราะห์ โอปิออยด์ ที่ทำให้ติดยาสูงมากมันเป็นยาบรรเทาปวด ที่สังเคราะห์ได้จาก ทีบาอีน (thebaine) มันเป็นยาใช้รับประทานที่มีประสิทธิภาพสูงมาก  และมักทำตลาดเป็นสูตรผสม เช่น กับแอสไพรินหรือพาราเซตามอล Tylox ใช้สำหรับบรรเทาอาการปวด และทำออกมาในรูปควบคุมการปลดปล่อย (sustained-release form) ให้ยาออกฤทธิ์ได้ยาวนานผู้ผลิตคือ  Purdue Pharma และชื่อการค้าคือ OxyContin และประเภทออกฤทธิ์ทันที (instant-release forms) มีชื่อทางการค้าว่า OxyIR OxyNorm และ rcolone   OxyContin มีในรูปยาเม็ดขนาด  10, 20, 40 และ 80 มก.  และด้วยกลไกการปลดปล่อยนี้ทำให้ยาออกฤทธิ์ได้นาน 8-12 ชั่วโมง
การอาบน้ำ
อาบน้ำ เป็นกิจวัตรอย่างหนึ่งของมนุษย์ เพื่อจะชำระสิ่งสกปรกออกจากร่างกาย โดยใช้น้ำเป็นตัวช่วย ผลอีกอย่างคือร่างกายได้รับความชุ่มชื่น และรู้สึกสดชื่น
ดินแดนอเมริกันซามัวในโอลิมปิกเยาวชนฤดูร้อน 2018
ดินแดนอเมริกันซามัว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอเมริกันซามัวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 4 ชนิดกีฬา ผลการแข่งขันครั้งนี้ดินแดนอเมริกันซามัวไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
ผูกกระดิ่งแมว
ผูกกระดิ่งแมว (Belling the Cat) เป็นนิทานสอนใจที่กล่าวถึงพวกกลุ่มหนูที่ตกลงกันว่าจะต้องติดกระพรวนที่คอแมวเพื่อเป็นการเตือนภัยแก่พวกตนเมื่อมันเข้ามาใกล้ แต่ไม่อาจหาอาสาสมัครไปดำเนินการตามที่ตกลงกันได้ ชื่อนิทานนี้กลายเป็นสำนวนใช้กล่าวถึงการที่กลุ่มตกลงกันทำสิ่งที่ทำได้ยากหรือเป็นไปไม่ได้
แม้ว่านิทานเรื่องนี้จะถูกกล่าวอ้างว่าเป็นของอีสป แต่ว่าเรื่องราวไม่เคยถูกบันทึกจนกระทั่งถึงยุคกลางและมักถูกนำไปปะปนกับนิทานคลาสสิคที่แตกต่างกันอย่างมาก เรื่อง เรื่องแมวและหนู ในระบบจำแนกนิทานสอนใจโดย B. E. Perry กำหนดหมายเลขประจำเรื่องไว้ที่ 613 ซึ่งเป็นเลขสงวนไว้สำหรับเรื่องยุคกลางนอกจากนิทานอีสป
โครงเรื่องและการใช้เป็นสำนวน
นิทานกล่าวถึงกลุ่มของหนูที่อภิปรายกันถึงวิธีการจัดการต่อภัยคุกคามของแมวร้ายตัวหนึ่ง หนูตัวหนึ่งเสนอให้ผูกกระพรวนไว้ที่คอของแมวตัวนั้น เพื่อเหล่าหนูทั้งหลายได้ยินเสียงเมื่อแมวย่างกรายเข้ามาใกล้ แผนการนี้ได้รับการสดุดียอมรับจากหนูตัวอื่น จนกระทั่งมีหนูอีกตัวหนึ่งถามว่าใครจะเป็นอาสาสมัครไปผูกกระดิ่งที่แมวนั่น  หนูทุกตัวต่างมีข้ออ้างหรือข้อแก้ตัวของตน  เรื่องนี้สอนให้รู้ว่าพึงประเมินแผนการไม่ใช่เพียงที่ผลลัพธ์อันพึงประสงค์แต่ให้ประเมินว่าจะสามารถทำตามแผนได้หรือไม่  เรื่องนี้ให้บทเรียนทางศีลธรรมเกี่ยวกับความแตกต่างของแนวคิด ความเป็นไปได้ และผลของมันต่อคุณค่าของแผนการ
เรื่องนี้เป็นที่มาของสำนวน เอากระดิ่งไปแขวนคอแมว (to bell the cat) หมายความว่าพยายามหรือตกลงที่จะทำสิ่งที่ยากมากเหมือนเป็นไปไม่ได้ ในประวัติศาสตร์ 'Bell the Cat' มักถูกกล่าวอ้างว่าเป็นชื่อเล่นของขุนนางเก่าแก่ชาวสก็อต Archibald Douglas, 5th Earl of Angus สำหรับการที่เขามีส่วนร่วมในการจับตัวและประหาร Thomas (Robert) Cochrane คนโปรดของเจมส์ที่สาม หลักฐานการใช้คำนี้ที่เก่าแก่ที่สุดอยู่ในประวัติของ Douglas ที่แต่งโดย Godscroft ตีพิมพ์เมื่อ ค.ศ. 1644 ดังนั้น คำกล่าวนี้จึงเป็นสำนวนจากคริสตศตวรรษที่ 17 มากกว่าที่จะเป็นคริสตศตวรรษที่ 15
การกล่าวถึงนิทานอีสปในภาษาอังกฤษครั้งแรกเกิดขึ้นใน ค.ศ. 1687 โดย John Ogilby โดยมีหลักฐานเป็นภาพพิมพ์แกะไม้ (งานแกะไม้โดย Francis Barlow) ที่มีข้อความสิบบรรทัดของ Aphra Behn จบลงด้วยข้อสรุปว่า: "Good Councell's easily given, but the effect Oft renders it uneasy to transact."
บุญยอด สุขถิ่นไทย
บุญยอด สุขถิ่นไทย ประจำสำนักเลขาธิการนายกรัฐมนตรี อดีตสมาชิกสภาผู้แทนราษฎร แบบแบ่งเขต เขต 4 กรุงเทพมหานคร (พ.ศ. 2551-2554) และแบบบัญชีรายชื่อ (พ.ศ.​ 2554​ -2556) พรรคประชาธิปัตย์ อดีตผู้ประกาศข่าว และอดีตนักจัดรายการวิทยุชาวไทย
ประวัติ
นายบุญยอด เกิดเมื่อวันที่ 17 กันยายน พ.ศ. 2508 ที่ย่านลาดพร้าว กรุงเทพมหานคร ในครอบครัวชาวไทยเชื้อสายจีนที่มีอาชีพขายของชำ มีชื่อเล่นว่า "ฝัด" แปลว่า "ผู้รู้" จบการศึกษาระดับมัธยมศึกษาจาก โรงเรียนสาธิตมหาวิทยาลัยรามคำแหง และ โรงเรียนเตรียมอุดมศึกษา ปริญญาตรี และปริญญาโท จากคณะนิเทศศาสตร์ จุฬาลงกรณ์มหาวิทยาลัย ประกาศนียบัตรชั้นสูงการบริหารงานภาครัฐและกฎหมายมหาชน, สถาบันพระปกเกล้า ปี พ.ศ. 2552
วงการข่าว
นายบุญยอด สุขถิ่นไทย เริ่มทำงานทางด้านโฆษณาที่บริษัทโอกิลวี่ จากนั้นจึงเริ่มทำงานในสายข่าว โดยเข้าเป็นผู้สื่อข่าวภูมิภาคในช่อง 7 นาน 3 ปี แล้วจึงลาไปศึกษาต่อที่ประเทศออสเตรเลีย เมื่อกลับมาจึงข่าวอ่านช่วงภาคค่ำทางช่อง 5 อยู่ 2 ปี จากนั้นจึงได้หันไปทำงานทางด้านวิทยุสไมล์ เรดิโอ 5 ร่วมกับ อัญชะลี ไพรีรัก และงานด้านสายข่าว ในปี พ.ศ. 2539 นายบุญยอดได้เป็นพิธีกรรายการวาไรตี้ตอนเช้าทางช่อง 9 คือ รายการ"สวัสดีบางกอก" ส่วนในปี พ.ศ. 2542 นายบุญยอดได้เป็นพิธีกรรายการตอบปัญหาทางวิชาการชื่อ "เกมคนเก่งกับแอลจี" และเป็นผู้ประกาศ พิธีกร และนักจัดรายการวิทยุอิสระเรื่อยมา จนกระทั่งในปี พ.ศ. 2548 ได้กลับมาอ่านข่าวกับทางช่อง 3 อีกครั้ง ในรายการ ข่าววันใหม่ อันเป็นการรายงานข่าวประจำวันช่วงดึกคู่กับอริสรา กำธรเจริญ รวมทั้งได้ร่วมงานกับทางเอเอสทีวีด้วยช่วงสั้น ๆ
ในช่วงวิกฤตการณ์การเมืองในประเทศไทย พ.ศ. 2548-2550 นายบุญยอด ได้ถูกปลดออกจากช่อง 3 ซึ่งเจ้าตัวเชื่อว่าเป็นเพราะตนเองได้วิพากษ์วิจารณ์รัฐบาลทักษิณ ชินวัตร   รวมประสบการณ์การทำงานเป็นสื่อมวลชนทั้งหมด 18 ปี
ใน ปี พ.ศ. 2558 นายบุญยอด สุขถิ่นไทย เป็นผู้ประกาศข่าวทางสถานีโทรทัศน์ฟ้าวันใหม่ ในรายการ ข่าวฟ้าวันใหม่ ทุกวันจันทร์ - ศุกร์ เวลา 06.05 - 07.50 น. เริ่มวันจันทร์ที่ 4 พฤษภาคม เป็นต้นไป
การเมือง
บุญยอด ได้ลงเลือกตั้งในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ในเขต 4 กรุงเทพมหานคร ซึ่งประกอบด้วย เขตจตุจักร, บางซื่อ, หลักสี่ โดยร่วมทีมกับ นายอรรถวิชช์ สุวรรณภักดี และ นายสกลธี ภัททิยกุล ซึ่งได้รับเลือกทั้ง 3 คน โดยนายบุญยอดได้รับคะแนนเป็นอันดับ 1 ของเขต รวม 113,280 คะแนน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 42 แต่ไม่ได้รับเลือกตั้ง ในวันที่ 15 มีนาคม พ.ศ. 2566 บุญยอดได้ประกาศลาออกจากการเป็นสมาชิกพรรคประชาธิปัตย์ และได้ไปสมัครเป็นสมาชิกพรรครวมไทยสร้างชาติ ในวันรุ่งขึ้นและได้เปิดตัวอย่างเป็นทางการเมื่อวันที่ 23 มีนาคม พ.ศ. 2566
โดยในการเลือกตั้งสมาชิกสภาผู้แทนราษฎรในปี พ.ศ. 2566 เขาลงสมัครในแบบบัญชีรายชื่อสังกัดของพรรครวมไทยสร้างชาติ ในลำดับที่ 31 แต่ไม่ได้รับการเลือกตั้ง
วัดนาวง (จังหวัดปทุมธานี)
วัดนาวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักหก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 49 ไร่ 2 งาน 75 ตารางวา มีที่ธรณีสงฆ์จำนวน 4 แปลง เนื้อที่ 328 ไร่ 2 งาน 75 ตารางวา ปัจจุบันมีเจ้าอาวาส คือ พระครูปทุมเขตวิกรม (สมพงษ์ รวิวณฺโณ)
โลมาฮาวี่ไซด์
โลมาฮาวี่ไซด์ (Haviside's dolphin; ) สัตว์เลี้ยงลูกด้วยนมในทะเลชนิดหนึ่ง จำพวกโลมา จัดเป็นวาฬมีฟันชนิดหนึ่ง ในวงศ์โลมามหาสมุทร (Delphinidae)
วัดนาวง (จังหวัดปทุมธานี)
วัดนาวงสร้างเมื่อวันที่ 29 มีนาคม พ.ศ. 2443 โดยมีท่านหนู ท่านสิน ท่านปุก ท่านอุ่น ท่านศิริอากรสอน พร้อมด้วยท่านรองอำมาตย์เอกหลวงนาวาเกณิกร โปษยจินดา ร่วมใจกันบริจาคที่ดินและสร้างวัด ชาวบ้านเรียกว่า วัดโรงหีบ เพราะที่ตั้งเดิมเป็นโรงหีบอ้อยและเคี่ยวน้ำอ้อย วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 5.67 เมตร ยาว 15.56 เมตร ด้านการศึกษา ได้เปิดสอนโรงเรียนพระปริยัติธรรมตั้งแต่ พ.ศ. 2484
พื้นที่ตั้งวัดเป็นที่ราบลุ่ม มีคลองบ้านใหม่ผ่านทิศใต้ ภายในวัดมีอาคารเสนาสนะ ได้แก่ อุโบสถกว้าง 5.67 เมตร ยาว 15.56 เมตร สร้างเมื่อ พ.ศ. 2443 ลักษณะเป็นแบบจีน กุฏิสงฆ์จำนวน 8 หลัง หอสวดมนต์ ศาลาการเปรียญ ศาลาท่าน้ำ ศาลาบำเพ็ญกุศล ฌาปนสถาน ปูชนียวัตถุมีพระพุทธรูปประทับนั่ง 7 องค์ ประทับยืน 9 องค์ และเจดีย์โบราณ 1 องค์
โลมาฮาวี่ไซด์
โลมาฮาวี่ไซด์ จัดเป็นโลมาขนาดเล็ก มีความยาวประมาณ 180 เซนติเมตร น้ำหนัก 75 กิโลกรัม อายุขัยโดยเฉลี่ย 20 ปี ตั้งชื่อตามชื่อของกัปตันฮาวี่ไซด์ ซึ่งนำตัวโลมาชนิดนี้จากนามิเบียไปยังสหราชอาณาจักรเมื่อต้นศตวรรษที่ 19 เพื่อทำการศึกษาทางวิทยาศาสตร์ แต่ชื่อนี้ได้ถูกสะกดผิดเป็น "เฮฟวี่ไซด์" (Heaviside) แต่ชื่อฮาวี่ไซด์ก็ยังนิยมใช้อยู่ทั่วไป thumb|left|ขนาดเมื่อเทียบกับมนุษย์ โลมาฮาวี่ไซด์ พบได้เฉพาะชายฝั่งมหาสมุทรแอตแลนติกของนามิเบียและแอฟริกาใต้เท่านั้น พบได้ง่ายที่อ่าววัลฟิส ของนามิเบีย
อาบอบนวด
อาบอบนวด หรือ โรงนวด เป็นสถานบริการประเภทหนึ่ง ที่มีพนักงานนวด หรือเรียกกันทั่วไปว่าหมอนวด ไว้คอยบริการลูกค้า ซึ่งคำว่าอาบอบนวดนั้นจะหมายถึงสถานบริการที่ให้บริการคล้ายกับซ่องแต่ใช้คำว่านวดแทนที่สำหรับประเทศที่การขายบริการทางเพศเป็นสิ่งผิดกฎหมาย เช่น สหรัฐอเมริกา ประเทศไทย ประเทศแคนาดา ประเทศออสเตรเลีย ประเทศเกาหลีใต้ และในอีกหลายประเทศ
อย่างไรก็ตามโรงนวดทุกแห่งไม่จำเป็นต้องมีการขายบริการทางเพศ
รูปแบบการบริการ
บริการอาบอบนวดโดยทั่วไปจะมีลูกค้าเป็นผู้ชาย เมื่อลูกค้าเข้าไปภายในจะมีตู้กระจกซึ่งมีพนักงานสาว (หมอนวด) ติดเบอร์นั่งอยู่ อันเป็นที่มาของเพลงนางงามตู้กระจก ด้านหน้าจะมีบริกรที่เรียกว่า คนเชียร์แขก คอยแนะนำ เพื่อเลือกพนักงาน แล้วขึ้นห้องเพื่อรับบริการ
การเปิดสถานบริการอาบอบนวดในประเทศไทย ถูกจัดให้อยู่ในส่วนของสถานบริการทั่วไป ซึ่งไม่ผิดกฎหมาย แต่ในปัจจุบันธุรกิจอาบอบนวดยังคงเป็นธุรกิจที่เรียกว่า ธุรกิจสีเทา เพราะมักจะมีการค้าประเวณีแอบแฝงอยู่เสมอ ๆ โดยการขายบริการทางเพศของผู้ให้บริการถือเป็นการตกลงกันเองระหว่างผู้ขายและผู้ซื้อ และถือเป็นความเข้าใจกันว่าไม่เกี่ยวข้องกับทางสถานบริการ
ปัจจุบันสถานบริการอาบอบนวดเกินกว่า 90% เปิดกิจการอาบอบนวดบังหน้า แต่จริง ๆ แล้ว เป็นสถานบริการที่มีการค้าประเวณีอย่างถูกกฎหมาย สังคมไทยบางส่วนให้การยอมรับ ไม่มีใครคนใดยกเรื่องนี้ขึ้นมาและแก้ไขอย่างเป็นรูปธรรม
นอกจากนี้ สถานบริการอาบอบนวดบางแห่ง ยังมีการให้บริการพาสาว ๆ ในอาบอบนวด ออกไปนอกร้าน หรือเรียกอีกอย่างว่าไซด์ไลน์ (sideline) สาวไซด์ไลน์จะให้บริการออกนอกสถานที่ ไปเที่ยวกับลูกค้าได้ตามที่ลูกค้าต้องการ แต่จะมีค่าตัวที่สูงมาก
ภาพยนตร์ลามก
ภาพยนตร์ลามก คือ ภาพยนตร์ที่มีเจตนาปลุกเร้าอารมณ์ทางเพศให้แก่ผู้ชม ซึ่งมักจะแสดงภาพโป๊เปลือยหรือการร่วมเพศ โดยสามารถแบ่งอย่างกว้าง ๆ ได้สองอย่างคือ ซอฟต์คอร์ กล่าวถึงภาพยนตร์ที่ไม่มีการร่วมเพศ และฮาร์ดคอร์ กล่าวถึงภาพยนตร์ที่มีการร่วมเพศ ชื่อของภาพยนตร์ลามกมีหลากหลายเช่นในภาษาปากเรียก หนังโป๊ หรือเรียก ภาพยนตร์เอวี (AV - adult video) หรือภาพยนตร์ผู้ใหญ่
ภาพยนตร์ลามกในช่วงแรกมักจะอยู่ในรูปแบบของวิดีโอที่เปิดชมกันในบ้าน และเฉพาะที่เช่นโรงภาพยนตร์ที่ฉายโดยเฉพาะ และต่อมาได้มีการเปลี่ยนรูปแบบลงในดีวีดีและบลูเรย์ รวมถึงเผยแพร่ในอินเทอร์เน็ต ภาพยนตร์ที่มีการเผยให้เห็นอวัยวะเพศหรือแสดงการร่วมเพศนั้น แม้ว่าจะ และ แต่ยังมีการลักลอบผลิตและจำหน่ายหรือแจกจ่ายอยู่
คำศัพท์
หนังโป๊ในภาษาอังกฤษคือ "pornographic film" ซึ่งคำว่า "pornography" ในภาษาอังกฤษ มาจากภาษากรีกคำว่า "pórnē" (โสเภณี) บวกกับคำว่า "graphos" (เขียน) รวมแล้วหมายถึง การเขียนเกี่ยวกับเรื่องราวของโสเภณี จะเห็นได้ว่าแรกเริ่มนั้น ศัพท์คำนี้ก็ได้ถูกนิยามขึ้นมาให้หมายถึงผลงานศิลปะหรือวรรณกรรมใด ๆ ก็ตาม ที่ได้วาดหรือบรรยายถึงชีวิตของบรรดาโสเภณีมานับตั้งแต่ต้น
ส่วนคำว่า "โป๊" มาจากภาษาจีนแต้จิ๋ว "โป้ว" หมายถึง ปะชุนเสื้อผ้า, ซ่อมแซม, บำรุงร่างกาย สำหรับพจนานุกรมฉบับราชบัณฑิตยสถาน พ.ศ. 2525 ได้ให้ความหมายไว้ว่า "โป๊" เป็นภาษาพูดที่หมายถึง เปลือยหรือค่อนข้างเปลือย, มีเจตนาเปิดเผยอวัยวะบางส่วนที่ควรปกปิด เดิมทีหนังโป๊ คือหนังคั่นรายการที่มีลักษณะวาบหวาม
หนังโป๊ เรียกกันหลาย ๆ แบบ ตามระดับว่าเห็นสัดส่วนของผู้แสดงเพียงใด ถ้าเห็นเล็กน้อย หรือมีการเซนเซอร์มาก เรียกว่าหนังอาร์ ถ้าเห็นมาก ๆ มีการเซ็นเซอร์น้อย หรือเห็นทั้งหมด เรียกกันทั่วไปว่าหนังเอกซ์ เนื้อหาจะเป็นการแสดงท่าทางการร่วมเพศ ซึ่งหลายประเทศที่อนุญาตให้ผู้ชมที่อายุมากกว่าสิบแปดเท่านั้นจะดูได้ (ขณะที่ภาพยนตร์เรตอาร์ในสหรัฐอเมริกาหมายความรวมไปถึงภาพยนตร์ที่มีความรุนแรง มีการซื้อขายยาเสพย์ติด และ/หรือมีภาพเปลือยเป็นส่วนประกอบ เช่น คิลบิล หรือ เดอะเมทริกซ์)
หนังโป๊ในประเทศไทย
หนังโป๊ในประเทศไทยนั้นผิดกฎหมาย และการดูหนังโป๊ไม่เป็นที่ยอมรับในสังคม แต่ก็มีการลักลอบจำหน่ายอยู่ตามตลาดนัด รวมถึงบนเว็บไซต์ ซึ่งอาจขายรหัสผ่านเพื่อให้ผู้ซื้อเข้าไปดาวน์โหลดหนังได้ หรือส่งแผ่นหนังให้ผู้ซื้อผ่านทางไปรษณีย์ไทย หนังโป๊ที่จำหน่ายในประเทศไทยนิยมทำซ้ำมาจากหนังโป๊ญี่ปุ่นเป็นส่วนใหญ่และมีราคาจำหน่ายที่ต่ำมาก โดยแผ่นดีวีดีราคาจำหน่ายเริ่มต้นเพียง 20 บาทเท่านั้น และแผ่นบลูเรย์ ราคาจำหน่ายเริ่มต้นเพียง 60 บาท
หนังโป๊ในโรงภาพยนตร์
ในยุคหนึ่งมีหลายโรงภาพยนตร์ที่ไม่สามารถทำรายได้เท่าที่ควรเนื่องจากมีโรงภาพยนตร์ใหม่ เปิดขึ้นมาตามห้างสรรพสินค้า โรงภาพยนตร์หลายแห่งจึงหันมาฉายหนังโป๊ โดยเป็นที่รู้กันในหมู่คนดูว่า หนังควบ หน้าโรงจะติดประกาศว่า ไทยควบญี่ปุ่น หรือ จีนควบญี่ปุ่น แต่ในโรงภาพยนตร์จะจัดฉายหนังโป๊ ทั้งนี้ ในโรงภาพยนตร์บางแห่งยังให้มีการขายบริการทางเพศภายในโรงภาพยนตร์ควบคู่ไปด้วย
หนังโป๊ในญี่ปุ่น
ภาพยนตร์สีชมพู เป็นรูปแบบหนึ่งของหนังโป๊ซอฟต์คอร์ของญี่ปุ่นในช่วงแรก โดยมีลักษณะที่โชว์เฉพาะหน้าอกและก้น โดยจะไม่แสดงส่วนอวัยวะเพศและขนรอบอวัยวะเพศ โดยภาพยนตร์ที่ออกมาจะเป็นลักษณะของภาพยนตร์ต้นทุนต่ำ และต่อมาเมื่อวิดีโอได้เริ่มเป็นที่นิยม ภาพยนตร์เอวีได้ครอบครองตลาดแทนที่ภาพยนตร์สีชมพู
ในประเทศญี่ปุ่นจำกัดอายุของผู้ชมไว้ที่ 18 ปีเช่นกันทั้งสื่อที่เป็นภาพยนตร์ ที่ใช้คนแสดง หรือแอนิเมชันที่เป็นการ์ตูน กฎหมายของประเทศญี่ปุ่นได้จำกัดสื่อเอาไว้ว่า หากจะขายหนังโป๊ได้อย่างถูกกฎหมาย จำเป็นที่จะต้องทำการเซ็นเซอร์ หรือทำภาพโมเสกไว้ ดังนั้น หากหนังโป๊ที่ไม่ได้ผ่านการเซ็นเซอร์ที่อวัยวะเพศของผู้แสดง จะถือว่าเป็นหนังใต้ดิน หรือเรียกง่าย ๆ ว่าหนังเถื่อนนั่นเอง
นางแบบที่แสดงหนังโป๊ อาจเรียกได้อีกอย่างหนึ่งว่า นางเอกเอวี หรือ นางแบบเอวี (เอวี หรือ AV ในที่นี้ย่อมาจาก Adult Video ซึ่งหมายถึงหนังโป๊นั่นเอง)
ในปัจจุบันวีซีดีและดีวีดีเป็นที่นิยมแพร่หลายมากขึ้น ดังนั้นการถ่ายภาพนางแบบสวย ๆ น่ารัก ๆ ในชุดว่ายน้ำ หรือในชุดอื่น ๆ ในปัจจุบันนั้น นอกเหนือจากการถ่ายเป็นภาพนิ่งแล้ว ยังนิยมถ่ายในรูปแบบไฟล์วีดีโอ หรือในรูปแบบวีซีดีหรือดีวีดีอีกด้วย ซึ่งนางเอกเอวีบางคนก็มีการถ่ายแบบด้วย แต่จะออกแนวเซ็กซี่มากกว่า ซึ่งในญี่ปุ่นอาจเรียกว่าฟูลนู้ด (full nude) มีลักษณะเป็นเรตเอกซ์ เนื่องจากมีการโพสท่าที่เซ็กซี่กว่านางแบบทั่วไป และมีการถอดเสื้อผ้าหรือการเปลือยกาย ต่างจากนางแบบทั่วไป โดยจะสังเกตได้จากปกหน้าและปกหลัง จะวาบหวามมากกว่า และจะมีการระบุไว้บนปกชัดเจน
ปัญหาสุขภาพ
การร่วมเพศในหนังโป๊มักกระทำโดยไม่ใช้ถุงยางอนามัยจึงทำให้นักแสดงมีความเสี่ยงติดโรคติดต่อทางเพศสัมพันธ์ ใน พ.ศ. 2529 เกิดการระบาดของเชื้อเอชไอวีเป็นเหตุให้นักแสดงทั้งหญิงและชายหลายคนเสียชีวิตด้วยโรคเอดส์ เหตุการณ์นี้นำมาซึ่งการก่อตั้งมูลนิธิสุขภาพแห่งอุตสาหกรรมหนังผู้ใหญ่ (Adult Industry Medical Health Care Foundation หรือ AIM) ใน พ.ศ. 2541 ซึ่งช่วยก่อตั้งระบบเฝ้าสังเกตในอุตสาหกรรมหนังโป๊ของสหรัฐ โดยการบังคับให้นักแสดงทำการตรวจเชื้อเอชไอวีทุก ๆ 30 วัน จนถึง พ.ศ. 2556 การติดเชื้อเอชไอวีในหมู่นักแสดงจากอุตสาหกรรมหนังโป๊สหรัฐเกิดขึ้นไม่บ่อยนัก และในสามทศวรรษมีการระบาดเกิดขึ้นเพียงไม่กี่ครั้ง AIM ปิดตัวลงในเดือนพฤษภาคม พ.ศ. 2554 และถูกฟ้องล้มละลายจากคดีเกี่ยวกับการรั่วไหลของข้อมูลเกี่ยวกับผู้ป่วยที่ควรจะเป็นความลับ รวมถึงชื่อและผลของการตรวจโรคติดต่อทางเพศสัมพันธ์
ภาษาจามตะวันออก
ภาษาจามตะวันออก (Eastern Cham) มีผู้พูดทั้งหมด 72,873 คน (พ.ศ. 2545) ในเวียดนาม มีผู้พูดบางส่วนในสหรัฐ จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาเลย์อิก สาขาย่อยอาเจะฮ์-จาม ได้รับอิทธิพลจากตระกูลภาษาออสโตรเอเชียติกมาก
วัดพุทธเอ้น
วัดพุทธเอ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช่างเคิ่ง อำเภอแม่แจ่ม จังหวัดเชียงใหม่
วัดพุทธเอ้น หรือ วัดเอ้น มีชื่อเดิมว่า วัดศรีสุทธาวาสเอิ้นมงกุฏ คำว่า "พุทธเอ้น" มาจากคำว่าพุทธเอิ้น (ตะโกนบอก) จากตำนานที่เล่าว่า ในครั้งพุทธกาล พระพุทธเจ้าได้เสด็จโปรดเวไนยสัตว์ผ่านมาและได้ทรงหยุดพักผ่อนที่ดอนสกานต์ ซึ่งตั้งอยู่ทางทิศตะวันออกของวัดในปัจจุบัน ได้ทรงตรัสเรียกหาพระอานนท์ พระอุปัฏฐากให้หาน้ำมาให้เสวย แล้วทรงบ้วนพระโอษฐ์ ลง ณ บริเวณที่เป็นบ่อน้ำในปัจจุบัน ซึ่งเป็นบ่อน้ำที่มีลักษณะน้ำบ้วนออกจากใต้พื้นดิน ไหลออกมาอย่างไม่ขาดสายแม้บ้านเมืองจะแห้งแล้งเพียงใดก็ตาม ต่อมาได้มีพระภิกษุ 2 รูป คือ พระติวิทวังโสและพระชมภูวิทโย ได้ธุดงค์ผ่านมาจึงได้รวมชาวบ้านละแวกนั้น สร้างวัดขึ้นตรงบริเวณที่น้ำพุ่งออก บ้างว่า คำว่า "เอ้น" มาจากความหมายในภาษาพม่าซึ่งแปลว่า "สระน้ำ" เพราะวัดนี้มีโบสถ์อยู่กลางสระน้ำ วัดพุทธเอ้นตั้งวัดเมื่อ พ.ศ. 2411 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533
อุโบสถของวัดตั้งอยู่กลางน้ำ เรียกกันว่า "อุทกสีมา" ที่ได้รับการขึ้นทะเบียนจากกรมศิลปากร อุโบสถสร้างโดยยกพื้นสี่เสา ล้อมรอบด้วยกำแพงศิลาแลง ด้านในมีวิหารไม้สักเก่าแก่ ที่มีภาพจิตรกรรมฝาผนังสกุลช่างไทใหญ่ซึ่งปัจจุบันภาพเหล่านี้เลือนลางมากแล้ว และสองข้างของพระประธาน ประดิษฐานพระเจ้าแสนตองและพระเจ้าทันใจ และมีพระธาตุเจดีย์ ตรงฐานประดับลาย 12 นักษัตรแบบล้านนา เป็นเจดีย์ทรงกลมบนฐานสี่เหลี่ยมย่อมุม เน้นส่วนที่เป็นมาลัยเถาสามชั้น องค์ระฆังเหลือเพียงองค์เล็กตั้งอยู่เหนือชั้นมาลัยเถา ส่วนบ่อน้ำพุทธเอ้นเป็นบ่อน้ำศักดิ์สิทธิ์ ชาวบ้านต่างพากันนำน้ำจากบ่อแห่งนี้ไปใช้เป็นน้ำดื่มน้ำกิน
ภาษาเบงกอล
ภาษาเบงกอล (বাংলা, บังลา) เป็นภาษาที่พูดโดยประชากรของประเทศบังกลาเทศและรัฐเบงกอลตะวันตกในประเทศอินเดียซึ่งติดกับบังกลาเทศ นอกจากนี้ยังมีชุมชนของคนที่พูดภาษาเบงกอลที่ใหญ่พอควรในรัฐอัสสัม (อีกรัฐในอินเดีย ติดกับทั้งรัฐเบงกอลตะวันตกและประเทศบังกลาเทศ) และในประชากรที่อพยพไปทางตะวันตกและตะวันออกกลาง รูปแบบมาตรฐานของภาษานี้เรียกว่า cholit bhaashaa: จลิตภาษา เป็นภาษาย่อยที่พูดกันมากที่สุด มีแบบมาจาก "Calcutta Bengali" (ภาษาเบงกอลที่พูดในเมืองกัลกัตตา) ในประเทศบังกลาเทศ เขียนด้วยอักษรเบงกอล
ในภาษาอังกฤษคำว่า Bengali เป็นคำที่ใช้เรียกทั้งภาษาและคนที่พูดภาษานี้ ในภาษาเบงกอลเองเรียกภาษาว่า Bangla bhasa: บังลา ภาษา (বাংলা ভাষা) ซึ่งเป็นคำที่เริ่มใช้มากขึ้นในภาษาอังกฤษ ส่วนในภาษาเบงกอล ชาวเบงกอลเรียกว่า Bangali: บางาลี (বাঙালি); ถิ่นที่อยู่อาศัยตามธรรมเนียมของชาวเบงกอลเรียกว่า Bengal: เบงกอล ในภาษาอังกฤษ และ Bonggo: บองกอ (বঙ্গ) ในภาษาเบงกอล; "Bangladesh: บังลาเทศ" (বাংলাদেশ) เป็นคำที่ใช้เรียกภูมิภาคของชาวเบงกอลก่อนที่จะมีการแยกเป็นสองส่วน คือ เบงกอลตะวันตก (West Bengal หรือ Poshchim Bangla: ปอศชิม บังลา) ซึ่งได้กลายเป็นรัฐหนึ่งของอินเดีย และส่วนตะวันออก (เบงกอลตะวันออก: East Bengal หรือ Purbo Bangla: ปูร์บอ บังลา) กลายเป็นประเทศบังกลาเทศ
เนื่องจากมีผู้ใช้ภาษาเบงกอลมากกว่า 250 ล้านคนทั่วโลก ชีค ฮาซินา วาเจด นายกรัฐมนตรีบังกลาเทศ เสนอเมื่อเดือนกันยายน พ.ศ. 2552 ให้สหประชาชาตินำภาษาเบงกอลเป็นภาษาราชการของสหประชาชาติซึ่งปัจจุบันมีอยู่แล้ว 6 ภาษา คือภาษาอังกฤษ ภาษาฝรั่งเศส ภาษาสเปน ภาษารัสเซีย ภาษาจีน และภาษาอาหรับ
ประวัติ
ภาษาเบงกอลเป็นภาษาในกลุ่มภาษาอินโด-อารยันตะวันออก พัฒนามาจากภาษาในยุคกลางคือภาษาปรากฤตมคธและภาษาไมถิลี ซึ่งเป็นภาษาดั้งเดิมที่เคยมีบันทึกในบริเวณนี้และเป็นภาษาในสมัยพุทธกาลด้วย ภาษาเหล่านี้ต่อมาพัฒนาไปเป็นภาษาอรธามคธี และพัฒนาต่อไปเป็นกลุ่มภาษาอปภรัมสะ ภาษากลุ่มนี้ที่ใช้พูดทางตะวันออกคือภาษาปุรวี อปภรัมสะ ได้พัฒนาต่อไปเป็นสำเนียงท้องถิ่นสามกลุ่มคือ ภาษาพิหาร ภาษาโอริยา และภาษาเบงกอล-อัสสัม ในส่วนของภาษาเบงกอลนั้น แบ่งเป็นสามช่วงคือ ภาษาเบงกอลได้รับอิทธิพลจากภาษาสันสกฤตมากขึ้นในยุคกลาง ภาษาอินโด-อารยันสมัยใหม่ในเอเชียใต้ เช่น ภาษาปัญจาบ ภาษาสินธี และภาษาคุชราตได้รับอิทธิพลจากภาษาอาหรับและภาษาเปอร์เซียมาก ซึ่งต่างจากภาษาเบงกอลและภาษาไมถิลี ที่ยังรักษารากศัพท์ที่มาจากภาษาสันสกฤตไว้ได้ ไวยากรณ์และพจนานุกรมภาษาเบงกอลฉบับแรกจัดทำขึ้นโดยมิชชันนารีชาวโปรตุเกสระหว่าง พ.ศ. 2277 - 2285
ไวยากรณ์
คำนามในภาษาเบงกอลไม่มีการกำหนดเพศ ทำให้มีการผันคำน้อย คำคุณศัพท์ คำนาม และสรรพนามมี 4 การก คำกริยามีรูปแบบการผันมาก แต่ต่างจากภาษาฮินดีที่ไม่มีการผันคำกริยาตามเพศ
คำนาม
คำนามและคำสรรพนามมีการผันตามการกจำนวน 4 การกคือ ประธาน กรรม ความเป็นเจ้าของและแสดงตำแหน่ง มีการเติมคำนำหน้านามชี้เฉพาะได้แก่ -টা -ţa (เอกพจน์) หรือ -গুলা -gula (พหูพจน์) นามมีการผันตามจำนวนด้วย ภาษาเบงกอลมีลักษณนามเช่นเดียวกับภาษาญี่ปุ่น ภาษาจีนและภาษาไทย ลักษณนามที่ใช้โดยทั่วไปคือ -টা –ţa แต่มีลักษณนามบางคำใช้กับนามเฉพาะ เช่น -জন –jon ใช้กับคน
คำกริยา
คำกริยาแบ่งได้เป็นสองระดับคือคือกริยาแท้และกริยาไม่แท้ กริยาไม่แท้ไม่มีการผันตามกาลของบุคคล ในขณะที่กริยาแท้มีการผันตามจุดมุ่งหมาย กาล และบุคคลแต่ไม่ผันตามจำนวน นอกจากนั้น ภาษาเบงกอลมีความต่างจากภาษาในกลุ่มภาษาอินโด-อารยันอื่น ๆ คือสามารถละกริยาที่เป็น verb to be แบบที่พบในภาษารัสเซียและภาษาฮังการี
คำศัพท์
ในบริเวณเบงกอลเป็นบริเวณที่มีการติดต่อกับชาวต่างชาติมากมาย ทั้งชาวยุโรป อินเดียสมัยราชวงศ์โมกุล ชาวอาหรับ ชาวเติร์ก ชาวเปอร์เซีย ชาวอัฟกัน และชาวเอเชียตะวันออก ภาษาเบงกอลจึงมีคำยืมจากภาษาของกลุ่มชนเหล่านี้ ซึ่งต่างกันไปตามระดับของความใกล้ชิดในการติดต่อ มีการยืมคำจากภาษาของเพื่อนบ้าน เช่น ภาษาฮินดี ภาษาอัสสัม และภาษาในตระกูลออสโตรเอเชียติกโดยเฉพาะภาษาสันตาลี การรุกรานของเปอร์เซียและตะวันออกกลางทำให้มีคำยืมจากภาษาเปอร์เซีย ภาษาอาหรับ ภาษาตุรกี และภาษาปาทาน ในสมัยอาณานิคม ภาษาเบงกอลได้รับอิทธิพลจากภาษาในยุโรป เช่น ภาษาโปรตุเกส ภาษาฝรั่งเศส ภาษาดัตช์ และภาษาอังกฤษ
ระบบการเขียน
ภาษาเบงกอลเขียนด้วยอักษรเบงกอลซึ่งเป็นอักษรนครีตะวันออกชนิดหนึ่ง ใช้แพร่หลายในบังกลาเทศและอินเดียตะวันออก พัฒนามาจากอักษรพราหมี อักษรเบงกอลมีความสัมพันธ์ใกล้ชิดกับอักษรโอริยา อักษรเบงกอลนี้เมื่อมีการปรับปรุงเล็กน้อย จะใช้เขียนภาษาอื่นอีกหลายภาษา เช่นภาษาอัสสัม ภาษามณีปุรี และภาษาสิลเหต
การถอดอักษรเบงกอลเป็นอักษร ใช้ตามระบบของภาษาสันสกฤตหรือภาษาในประเทศอินเดียรวมทั้งหอสมุดแห่งชาติกัลกัตตา
เสียง
ในทางสัทศาสตร์ ภาษาเบงกอลมีพยัญชนะ 29 เสียง และสระ 14 เสียงรวมทั้งสระนาสิก 7 เสียง มีเสียงสระประสมมาก การเน้นเสียงมักเน้นที่พยางค์แรกของคำ ความสั้นยาวของเสียงสระไม่มีความสำคัญในภาษาเบงกอล
การแพร่กระจายทางภูมิศาสตร์
ภาษาเบงกอลเป็นภาษาที่ใช้พูดเป็นภาษาแม่ทางตะวันออกของเอเชียใต้ ในบริเวณที่เรียกเบงกอล ในปัจจุบัน คือประเทศบังกลาเทศและรัฐเบงกอลตะวันตกในประเทศอินเดีย รวมทั้งบางส่วนในรัฐอัสสัม นอกจากนั้น ยังมีผู้พูดภาษาเบงกอลในตะวันออกกลาง ยุโรป อเมริกาเหนือ และเอเชียตะวันออกเฉียงใต้
สถานการณ์เป็นภาษาราชการ
ภาษาเบงกอลเป็นภาษาราชการของประเทศบังกลาเทศ และเป็นภาษาราชการในรัฐเบงกอลตะวันตกและรัฐตรีปุระในอินเดีย และเป็นภาษาหลักในหมู่เกาะอันดามันและนิโคบาร์ เป็นภาษาราชการร่วมของรัฐอัสสัม
สำเนียง
มีความผันแปรในแต่ละท้องถิ่นที่พูดภาษาเบงกอล โดยแบ่งเป็นกลุ่มใหญ่ได้สี่กลุ่มคือ ราธ พังคะ กามรูป และวเรนทระ สำเนียงทางตะวันตกเฉียงใต้หรือราธเป็นพื้นฐานของภาษาเบงกอลมาตรฐาน ส่วนสำเนียงทางตะวันออกจะได้รับอิทธิพลจากกลุ่มภาษาทิเบต-พม่ามาก ทำให้บางสำเนียงมีความแตกต่างของเสียงวรรณยุกต์ในสำเนียงในบริเวณจิตตะกองและจักมา บางสำเนียงถูกจัดเป็นภาษาเอกเทศต่างหากเช่นภาษาฮาชอง แม้จะคล้ายกับภาษาเบงกอลสำเนียงทางเหนือ
ระหว่างการจัดมาตรฐานภาษาเบงกอลในพุทธศตวรรษ 24-25 ศูนย์กลางของวัฒนธรรมเบงกอลอยู่ที่กัลกัตตา ทำให้สำเนียงทางตะวันตกตอนกลางกลายเป็นสำเนียงมาตรฐานทั้งในเบงกอลตะวันตกและบังกลาเทศ แต่ภาษาเบงกอลในสองบริเวณนี้ก็มีการใช้คำศัพท์ที่แตกต่างกัน แม้จะเป็นคำศัพท์ในภาษาเบงกอลเดิมเหมือนกัน เช่น คำว่าเกลือ ทางตะวันตกใช้ noon ส่วนทางตะวันออกใช้ lôbon
รูปแบบของภาษาพูดและภาษาเขียน
ภาษาเบงกอลเป็นภาษาที่มีความแตกต่างระหว่างภาษาพูดและภาษาเขียน ภาษาเขียนมีสองแบบคือ
ภาษาพูดของภาษาเบงกอลมีความหลากหลายเช่นเดียวกัน ทางตะวันออกเฉียงใต้ของรัฐเบงกอลตะวันตกรวมทั้งในกัลกัตตาพูดสำเนียงมาตรฐานของภาษาเบงกอล ส่วนอื่น ๆ ของเบงกอลตะวันตกและทางตะวันตกของบังกลาเทศพูดสำเนียงที่มีความแตกต่างไปเล็กน้อย ในขณะที่คนส่วนใหญ่ในบังกลาเทศพูดสำเนียงที่ต่างไปจากภาษามาตรฐานโดยเฉพาะบริเวณจิตตะกอง นอกจากนั้น ชาวเบงกอลที่นับถือศาสนาฮินดูและศาสนาอิสลามใช้ภาษาที่ต่างกัน ผู้นับถือศาสนาฮินดูนิยมใช้ศัพท์ที่มาจากภาษาสันสกฤต ส่วนมุสลิมนิยมใช้ศัพท์ที่มาจากภาษาอาหรับและเปอร์เซียแม้จะมีความหมายเหมือนกัน เช่น
อันโตลิน อัลการัซ
แหล่งข้อมูลอื่น
1982
ทูช นล
ทูช นล (Touch Nol) เกิดเมื่อ 3 มกราคม พ.ศ. 2484 เป็นนักมวยสากลสมัครเล่นชาวกัมพูชา ติมทีมชาติเข้าแข่งขันกีฬาโอลิมปิก พ.ศ. 2507 ที่โตเกียวในรุ่นไลท์เวลเตอร์เวท รอบแรกได้บาย รอบสอง ชนะ ไบรอัน แอนเดอร์สัน จากไอร์แลนด์ รอบสาม แพ้ เอ็ดดี บลาย จากกานา ตกรอบเมื่อ 18 ตุลาคม พ.ศ. 2507
แองเกล แองเกลอฟ
แองเกล แองเกลอฟ (Angel Angelov; ภาษาบัลแกเรีย:Ангел Ангелов ) เกิดเมื่อ 10 กรกฎาคม พ.ศ. 2491 ที่โซเฟียกราด บัลแกเรีย เป็นนักมวยสากลสมัครเล่นทีมชาติบัลแกเรีย ติดทีมชาติเข้าแข่งขันกีฬาโอลิมปิกเกมส์ พ.ศ. 2515 ที่มึนเชน เยอรมันตะวันตก ในรุ่นไลท์เวลเตอร์เวท รอบแรก ชนะ หลุยส์ คอนเตรราส จากเวเนซุเอลาเมื่อ 30 สิงหาคม รอบสอง ชนะ วอลเตอร์ โกเมซ จากอาร์เจนตินา เมื่อ 4 กันยายน รอบ 8 คนสุดท้าย ชนะบรรเทา ศรีสุข จากไทย เมื่อ 7 กันยายน  รอบรองชนะเลิศ ชนะ อิสซากา ดาโบเร จากไนเจอร์ เมื่อ 8 กันยายน และในรอบชิงชนะเลิศ แพ้ เรย์ เซียเรส จากสหรัฐ ได้เพียงเหรียญเงิน เมื่อ 10 กันยายน
มิสชันโฟร์โปรเจคต์
มิสชันโฟร์โปรเจคต์ (Mission 4 Project) เป็นวงดนตรีบอยแบนด์แนวป็อปร็อกของไทยที่รวมตัวกันเฉพาะกิจ สังกัดอาร์.เอส. โปรโมชั่น 1992 ก่อตั้งขึ้นในปี พ.ศ. 2543 สมาชิกมี 4 คน ประกอบด้วย โดม ปกรณ์ ลัม เจมส์ เรืองศักดิ์ จอนนี่ อันวา และวอย เจอาร์วอย ใช้ชื่ออัลบั้มว่า Mission 4 Project มีเพลงเปิดตัวคือ ปรากฎการณ์ (เหนือธรรมชาติ) ซึ่งเพลงทั้งหมดนั้นเกิดจากการที่ศิลปินเล่นดนตรีกันเอง ถือเป็นอีกความสามารถหนึ่งของนักร้องที่มากกว่าการร้องเพลง เป็นการผสมผสานความต่างของดนตรีได้อย่างลงตัว โดยในเนื้อเพลงแต่ละคนจะเป็นตัวแทนของปรากฎการณ์ทั้ง 4 แบบ คือ เจมส์ ตัวแทนของ ดิน, จอนนี่ ตัวแทนของ น้ำ, วอย ตัวแทนของ ลม และ โดม ตัวแทนของ ไฟ
สมาชิก
สมาชิกของวง Mission 4 Project ได้แก่
กลุ่มการระบาด
กลุ่มการระบาด (disease cluster) หรือคลัสเตอร์ หมายถึงกลุ่มของโรคหรือภาวะทางการแพทย์ที่ไม่ได้พบทั่วไป ที่มีจำนวนมากผิดปกติ ในสถานที่และเวลาหนึ่งๆ โดยจำนวน "มากผิดปกติ" นี้ หมายถึงมีจำนวนมากกว่าที่คาดว่าจะพบในกรณีที่เกิดขึ้นโดยบังเอิญ การค้นหาผู้ป่วยพบจนมากพอที่จะถือว่าเป็นกลุ่มการระบาดอาจเริ่มต้นจากหลักฐานโดยเรื่องเล่า นักวิทยาการระบาดและนักชีวสถิติจะต้องประเมินว่ากลุ่มการระบาดที่พบนี้สัมพันธ์กับการเกิดโรคมากขึ้นในพื้นที่นั้นๆ จริงๆ หรือไม่ โดยทั่วไปแล้วเมื่อพบกลุ่มการระบาด เจ้าหน้าที่จะรายงานไปสังหน่วยงานด้านสาธารณสุขในท้องที่ เมื่อกลุ่มการระบาดมีขนาดใหญ่มากขึ้นถึงระดับหนึ่ง อาจถูกประเมินใหม่ว่าเป็นการปะทุของโรค (เอาต์เบรก)
ซุปกัมบิง
ในอินโดนีเซีย อาหารนี้เป็นที่นิยมทั่วไป แต่มีความเกี่ยวข้องกับอาหารมลายูและอาหารเบอตาวีที่พบทั่วไปในชวา ชาวชวานิยมนำเนื้อแพะไปปรุงเป็นตงเซ็งหรือกูไลแบบชวามากกว่า ในเทศกาลอีดิลอัฎฮา ซุปกัมบิงเป็นที่นิยมรับประทานคู่ไปกับกูไลและสะเต๊ะแพะ ในมาเลเซีย ซุปกัมบิงได้รับอิทธิพลจากอาหารของกลุ่มชาติพันธุ์มลายูและอินเดียซึ่งใช้เครื่องเทศ
Urostrophus
Urostrophus เป็นสกุลของกิ้งก่าที่อยู่ในวงศ์ Leiosauridae.
สปีชีส์ในสกุลนี้พบในทวีปอเมริกาตอนใต้
สปีชีส์ในสกุลนี้ ได้แก่:
ชื่อระหว่างประเทศที่ไม่มีเจ้าของ
ชื่อระหว่างประเทศที่ไม่มีเจ้าของ (International Nonproprietary Name หรือ INN หรือเรียกอีกอย่างว่า rINN ย่อจาก recommended International Nonproprietary Name) ชื่อเป็นทางการที่ไม่มีเจ้าของ หรือชื่อสามัญทั่วไปที่ใช้เรียก สารประกอบเคมี ทาง เภสัชกรรม ที่กำหนดโดย องค์การอนามัยโลก (World Health Organization) เนื่องจากชื่อตำรับยาที่มีเจ้าของมีจำนวนมากมายแต่มีตัวยาสำคัญตัวเดียวกันซึ่งอาจทำให้เกิดความสับสนได้ง่าย
INN เป็นชื่อที่ทำให้ง่ายและสะดวกในการสื่อสารโดยการกำหนดชื่อมาตรฐานสำหรับสารแต่ละตัว คล้ายกับชื่อชื่อ IUPAC ในวิชา เคมี อย่างไรก็ดีบางครั้งชื่อเหล่านี้อาจยาวและไม่สะดวกที่จะใช้ องค์การอนามัยโลก ได้ตั้งชื่อ INN ไว้ในภาษาต่างๆ คือ อังกฤษ ลาติน ฝรั่งเศส รัสเซีย และสเปน ส่วนภาษาอาหรับและจีนจะเป็นอีกเล่มหนึ่ง
ท้วม ประสิทธิกุล
ท้วม ประสิทธิกุล เกิดที่จังหวัดนนทบุรี เมื่อ 1 เมษายน พ.ศ. 2439 บิดาชื่อ สุทธิ์ มารดาชื่อ เทียบ มีเชื้อสายกับ พระมหาเมธังกร (พรหม พฺรหฺมเทโว) เจ้าคณะจังหวัดแพร่และประธานผู้ก่อตั้งวัดพระธาตุช่อแฮอารามหลวง นายสุทธิ์ บิดานั้นเป็นนักดนตรีไทยที่มีความสามารถ ขับร้อง ขับเสภา และเล่นเพลงพื้นบ้านได้ดี ท้วมจึงได้เรียนขับร้องจากบิดามาตั้งแต่เด็ก จนอายุราว 12 ปี บิดาจึงพามาถวายตัวกับพระอรรคชายาเธอ พระองค์เจ้าสายสวลีภิรมย์ กรมขุนสุทธาสินีนาฏ (ซึ่งต่อมาเฉลิมพระนามเป็น พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา) ท้วมอยู่ในวังนี้ประมาณ 1 ปี ก็ไปต่อเพลงกับหม่อมซ่มจีน ราชานุประพันธ์ ที่บ้านคลองบางหลวง จนกระทั่ง พ.ศ. 2453 พระบาทสมเด็จพระจุลจอมเกล้าเจ้าอยู่หัวเสด็จสวรรคต ท้วมยังอยู่ที่บ้านหม่อมซ่มจีน จนหม่อมซ่มจีนถึงแก่กรรม เมื่อ พ.ศ. 2454 จึงกลับไปอยู่กับบิดา ในรัชสมัยพระบาทสมเด็จพระมงกุฎเกล้าเจ้าอยู่หัว ท้วมได้ไปอยู่กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่ตำหนักสวนสุนันทา ต่อมาสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา ทรงขอยืมตัวมาช่วยงานขับร้องที่วังสวนกุหลาบระยะหนึ่ง ต่อมาสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ทรงมีละครในวังเพชรบรูณ์ จึงทรงขอยืมตัวท้วมมาประจำอยู่ที่วังเพชรบรูณ์ โดยร่วมงานกับลมุล ยมะคุปต์ และเฉลย ศุขวณิช และที่วังเพชรบูรณ์นี้ ท้วมได้เรียนขับร้องกับหม่อมมาลัยเพิ่มเติม
ในรัชสมัยพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ ให้ตั้งวงมโหรีหญิงขึ้น ท้วมได้เข้ารับราชการเป็นคนขับร้องประจำวงมโหรีหลวง ในช่วงนี้ ท้วมร้องเพลงอัดลงจานเสียงกับบริษัทโอเดี้ยนไว้เป็นจำนวนมาก ท้วมสมรส เมื่อ พ.ศ. 2469 กับนายพูล ประสิทธิกุล ต.จ.ว., ต.ม. ข้าราชการในกรมอัศวราช
ในปี พ.ศ. 2525 ท่านมีอายุ 86 ปี ยังมีสุขภาพดี และเมื่อเดือนพฤศจิกายน ท่านได้รับพระราชทานโล่ประกาศเกียรติคุณ ในฐานะศิลปินอาวุโส ผู้เชี่ยวชาญการขับร้องเพลงไทย จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีธนาคารกรุงเทพ จำกัด เป็นผู้ดำเนินการเลือกสรรนำความปลาบปลื้มมาสู่ท่านเป็นอันมาก ครูท้วม ประสิทธิกุล ได้รับเลือกจากคณะกรรมการวัฒนธรรมแห่งชาติให้เป็นศิลปินแห่งชาติสาขาศิลปะการแสดง (คีตศิลป์) ประจำปีพุทธศักราช 2529 ได้รับพระราชทานโล่ห์และเข็มเชิดชูเกียรติ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 24 กุมภาพันธ์ พ.ศ. 2530
ครูท้วม ประสิทธิกุล ถึงแก่กรรมด้วยโรคหัวใจวายอันเนื่องมาจากความชราภาพ เมื่อวันที่ 7 ตุลาคม พ.ศ. 2534 ขณะเมื่อมีอายุ 95 ปีเศษ มีพิธีพระราชทานเพลิงศพเมื่อวันที่ 22 มกราคม พ.ศ. 2535 ณ วัดเทพศิรินทราวาสราชวรวิหาร
หมู่เกาะคุกในโอลิมปิกเยาวชนฤดูร้อน 2018
ประเทศหมู่เกาะคุก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะคุกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศหมู่เกาะคุกไม่ได้รับเหรียญรางวัลใด ๆ
ว่ายน้ำ
ผลการแข่งขันดังนี้ :
รถไฟใต้ดินการากัส
รถไฟใต้ดินการากัส (Metro de Caracas) เป็นเส้นทางรถไฟใต้ดินในกรุงการากัส ประเทศเวเนซุเอลา ก่อสร้างและดำเนินการโดยบริษัท รถไฟใต้ดินการากัส จำกัด (มหาชน) (Compañía Anónima Metro de Caracas)
แอสพาราจีน
แอสพาราจีน (asparagine, ตัวย่อ Asn หรือ N) เป็นกรดอะมิโนที่ประกอบด้วยหมู่อะมิโน (รูป −NH3 ที่มีโปรตอน), หมู่คาร์บอกซิลิก (รูป −COO− ที่เสียโปรตอน) และหมู่ฟังก์ชันคาร์บอกซาไมด์ แอสพาราจีนถูกเข้ารหัสในรหัสทางพันธุกรรมพื้นฐานเป็นโคดอน AAU และ AAC